amb oc. ant. escassan 'coix, esguerrat', cf. DECat.), 
Tor-tajada, poble proper a Terol, i quant als Torre- 
mocha 'esmotxada, escapçada', en compto almenys 
5 (prov. Càceres, Madrid, Terol, Sòria, Guadalajara), 
Castromocbo poble amb ferroc., p. jud. Frechilla 
(Palència). PAlc. tradueix calaborra per «torre mocha» 
(Simonet, Dozy). La Tortosa, prov. Almeria, sembla 
venir de TÚRRIS TONSA. 

És una etim. que s'imposa, tan evident que a pe- 
nes cal refutar la que proposa AlcM, amb un dels 
seus híbrids: ll. MONTE + «ár. koffa 'pujol'.. En realitat 
ni existeix tal mot koffa, almenys en l'àrab viu i ge- 
nuí, i menys en aquest sentit: qu/fa és «panier» (Dozy); 
res d'això en PAlc. ni RMa. etc. (mots ben diferents 
els que tradueixen mons, monticulus, cerro etc.). 
Quant a cofa («panier») aquest mot i cofí són un 
manlleu romànic, estrany al lèxic genuí de l'àrab: 
com s'ha demostrat en el DECat., i en el Dizion. di 
Marina de l'Acad. d'Itàlia. 


4) La gran possessió de MONGÒFRAC-ofre) a 
Menorca, te. Maó-Favàritx (pron. mungóofre, XLIV, 
55.21), com he suggerit en el vol. 1, 108, és proba- 
blement un altre homònim de Moncofa, vegeu-ne 
una bona foto en el llibre Menorca de Jacques 
Léonard i Hernàndez Mora (Bna. 1964), ne 76-77). 
No s'hi veu ni aquí, ni en els llocs, cap torre antiga, 
però bé devia ser-hi puix que el terme de la possesió 
s'estén fins al cap que forma la punta de l'extrem 


Nordest de l'illa, on havia d'haver-hi torre de senyals: 


o de moros, tal com hi ha la torre de Cala Molina, 
enfront d'aquesta, a l'altre costat del port d'Addaia. 

I aquestes torres costeres quasi sempre estaven 
poc o molt malmeses pels atacs navals i pels tempo- 
rals. Per explicar la r no cal recórrer a contaminaci- 
ons, car també s'hi formà en la variant Moncófar del 
NL castellonenc (ja 1609 segons Reglà). I així sor- 
geix aqueixa -r paràsita també en altres noms de 
l'àrea àrabo-mossàrab, com en Chóvar, poble xurro 
del Millars, que havia estat Xoua (a. 1250: Huici, I, 
514). 


Moncúdio, V. Mo- 


MONDARN i MONDERM 


Estudiats junts perquè són dos noms semblants i 
de llocs situats tots dos en el Berguedà. 

Aquell figura escrit Sant Joan de Montdarn en els 
nomenclàtors (del C.E.C., 21.ed.) i geografies, com a 
nom d'un poble agr.al mun. de Viver i Serrateix en- 
tre Cardona i Puig-reig), jo vaig oir-hi Sant Joan de 
mundán (a. 1930), sense r, forma reduida: indici que 
aquest determinatiu ja no deu ser d'ús gaire viu. 

MENCIONS ANT. En el seu treball sobre monestirs, 

MONDARN, MONDERM 


Riu posa Sant Joan Mondarn, com una canònica, en 
els anys 899-1017, després ermitatge, dret al S. de 
Serrateix i O. de Casserres, de possible origen visi- 
gòtic. 1359: «parròquia de Mundarm i en formes un 
poc alterades: «Cercuns de paròquia de Mundan i 
«pquia de Muntdarmo(CoDoACA XU, 66, 70, 72). La 
forma correcta, amb -rn, es repeteix en el nom d'una 
esgl.d'advocació diferent, però contígua, en el ma- 
teix cens de 1352: «Quadra de Sant Martí de 
Mundarn (Ibid. p. 66), 1328: «Francesc d'O. Rector 
de St. Joan de Mondarn, i 1379: «B. de T., rector de 
St. Joan de Mondarn (Serra Vilaró, Pinós Mtpl. 11, 
232). 

Sembla ben establert que aquesta església ja exis- 
tia en els SS. IX i X, però en els docs. de llavors no 
figura el determinatiu, i només el nom de l'esgl., 
amb el sant patró: 889: cin Cardona, cellam Sti. 
Johannis» (Cat.Car. 11, 216.6, i 217.10); i en l'Acta de 
consagr. de l'esgl. mateixa, que és de l'a. 933: «eccl. 
Sti. Johannis --- in Serra de Taixo, (Udina, 
Arcb.Condal p. 129) (SSerrateix, on ja hem dit que 
hi ha St. Joan de Mondarn). 

També s'ha citat en una forma divergent, però que 
ha de ser corrompuda. Udina troba en un índex molt 
tardà de l'A.C.A. «hec est dodalia Sti. Johannis de 
Musencart (ibid. p. 129, lin.6 de la n.11).' 

Però és clar que tant el caràcter secundari i recent 
d'això, amb les seves contradiccions internes, com 
el fet d'estar contradit per totes les altres mencions 
antigues (en nombre de 5) i modernes, coincidents 
en la forma Mondarn o Mu- o Montd-, ens autorit- 
zen a prescindir-ne per a l'estudi lingúístic i atenir- 
nos a l'altra. 


MONDERM 

Clot de Monderm, prop de Castellar de N'Hug: 
C.A.Torras, Berguedà, p. 137. En una caminada de 
1926, vaig oir mundérm, com a nom d'un mas i er- 
mita, O almenys la creu de terme, que hi vaig veure, 
quan sortint de la Pobla de Lillet cap al coll de Merolla, 
em signaven des de lluny un edifici, al Nord (o sigui 
cap a Castellar: doncs el mateix lloc que indica 
Torras). 

Ara bé aquest nom es repeteix a l'alt Llenguadoc, 
dept.Aude: «forêt de Montderm en el te. de Quintillan, 
del distr. de Narbona, prop de Tuchan. Sabarthès 
(Dict. Top. de l'Aude) ho troba amb la grafia 
Montederno en docs. des de l'a. 861; ho confirma 
A.Salovv com un lloc conegut, pron. mundéern 
(Spracbgeogr.Untersucb.Led.-Rouss., p. 291). 


ETIM. Mondarn coincideix per la -rn amb el NL 
llenguadocià, mentre que aquest i Monderm coinci- 
deixen en la é tònica. El fet de trobar-se els llocs 
catalans, tots dos, en el Berguedà, i el 2", també, en 
una altra comarca pirinenca no gaire allunyada ens 

